**Danmarkspremiere på Citroëns nye ë-C3 Aircross – elektrisk SUV til hele familien fra 199.990 kr.**

**Citroën udvider sin elektriske modelrække og introducerer nu den helt nye ë-C3 Aircross – en kompakt, fuldelektrisk SUV med høj komfort, stor rummelighed og et stærkt prispunkt, der starter ved en frapris på 199.990 kr. for udstyrsvarianten *You! –* og som en ekstra tryghed er 5 års fabriksgaranti inkluderet.\*
Danmarkspremieren markeres med åbent hus hos alle Citroën-forhandlere i hele uge 21.**

**Familievenlig elbil**

Den nye ë-C3 Aircross er en rummelig 5-sæders kompakt SUV baseret på Citroëns fleksible Smart Car-platform. Med et robust SUV-design, høj siddeposition og moderne formsprog fremstår modellen både praktisk og moderne i sit udtryk. Startprisen på 199.990 kr. for udstyrsvarianten *You!*, gør den til en af markedets mest tilgængelige elektriske familie-SUV’er.

Med en længde på 4,39 meter kombinerer ë-C3 Aircross nem manøvrering med god rummelighed. Bagerste sæderække er rykket 65 mm tilbage, hvilket giver klassens bedste benplads (+80 mm over gennemsnittet) og passagererne har samtidig glæde af god albueplads. Bagagerummet rummer 460 liter – op til 1600 liter med bagsæderne nedfældet.

**Citroëns komfort møder elektrisk effektivitet**

Kabinen byder afhængigt af version på Citroëns nye C-Zen Lounge®, 10,25” infotainmentskærm, Head-Up Display og Advanced Comfort®-sæder. Citroëns Advanced Comfort affjedring med hydrauliske stop er standard og sikrer en behagelig kørsel – selv på ujævne veje.

Drivlinjen består af en 113 hk (83 kW) elmotor kombineret med et 44 kWh LFP-batteri. Energieffektiviteten er angivet til 176 Wh/km, hvilket giver en estimeret rækkevidde på op til 306 km (WLTP). Hurtigopladning med op til 100 kW muliggør opladning fra 20 til 80 % på ned til 26 minutter. Derudover tilbyder den tilhørende ë-ROUTES-app ruteplanlægning med automatisk indlagte opladningsstop baseret på batteriniveau og ladeinfrastruktur.

Med ë-C3 Aircross gør Citroën elektrisk mobilitet komfortabel, praktisk – og ikke mindst økonomisk tilgængelig for danske familier. Som et ekstra plus er der biler på lager, som er klar til hurtig levering

**Tre niveauer, samme filosofi: meget bil for pengene**Indgangsmodellen ***You!*** til 199.990 kr. tilbyder en udstyrsliste, der bl.a. omfatter: 16” stålfælge ”Titanit”, C-Zen Lounge med Citroën Head-up display, LED-kørelys, parkeringssensor bag, aircondition, smartphoneholder, to højttalere, Bluetooth® håndfri betjening, elektrisk justerbare sidespejle, fartpilot og hastighedsbegrænser, aktiv nødbremse, trafikskiltegenkendelse, træthedsregistrering og akustisk fodgængeralarm (AVAS).

Som navnet indikerer, har ***Plus***varianten endnu mere udstyr. Den har en pris på 214.990 kr. og af udstyr kan bl.a. fremhæves: sædevarme til forsæder, ratvarme, opvarmet forrude, tågeforlygter, 17” stålfælge med hjulkapsler ”Steel & Style”, tagræling i sort højglans, Citroën Advanced Comfort-sæder, farvede clips, justerbar bagagerumsbund, LED-forlygter og LED-kørelys, rat i kunstlæder, 6 højttalere, 10,25” touchskærm, trådløs Apple CarPlay ™ og Android Auto ™, bakkamera og parkeringssensor bag, regnsensor og fjernlysassistent.

Topniveauet ***VTR Sport***tilbyder i tillæg til *Plus* bl.a. 17” alufælge ”Aragonit”, 3D LED-baglygter, front- og sideparkeringssensorer, trådløs opladning af smartphone, automatisk nedblændeligt bakspejl, 3D-navigation via 10,25” touchskærm og blindvinkelassistent. Prisen for ë-C3 Aircross *VTR Sport* er 224.990 kr.

\* 5 år eller 150.000 fabriksgaranti ved materiale- og fabrikationsfejl på fuldelektriske biler (BEV) solgt af Citroën Danmark til en af Citroën Danmarks autoriserede forhandlere og solgt af forhandleren efter 22.04.2025. 5 års samlet fabriksgaranti består af 2 års nyvognsgaranti + 3 års Extended Warranty Premium.